David Tracy

**David Tracy** (Yonkers, 6. 1. 1939. – ), američki katolički teolog, svećenik, pisac i profesor, poznat po djelima o hermeneutici i teološkoj metodi u pluralističkom kontekstu.

## Biografija
Tracy je rođen 1939. u Yonkersu kao jedan od tri sina Johan Charlesa Tracyja i Eileen Marie Tracy (r. Rossell). Od malena je iskazivao interes za religijom i sa 13 godina odlučio je postati svećenikom. U rodnom gradu pohađao je studij filozofije i teologije u Sjemeništu sv. Josipa () i za svećenika se zaredio 1963. u Bridgeportu. Studije nastavlja na Papinskom univerzitetu Gregoriana u Rimu i završava ih 1964. godine, u vrijeme Drugog vatikanskog koncila. Doktorirao je 1969. na temu opusa njegovog učitelja Bernarda Lonergana. Akademsku karijeru započeo je 1967. predavajući na Američkom katoličkom univerzitetu, a 1969. prešao je na Univerzitet u Chicagu. Status istraživačkog profesora stekao je 1985. godine, dok je dvije godine kasnije postao profesorom za katoličke studije. Dobitnik je više počasnih doktorata, a 1982. postao je članom Američke akademije umjetnosti i nauke. Napisao je više od deset knjiga i jedan je od osnivačkih urednika renomiranih naučnih časopisa *Religious Studies Review* i *The Journal of Religion*.

Tracyjev opus odražava interes za širokim rasponom studija u okviru teologije, kao i kontinuiranu diskusiju s kolegama naučnicima iz drugih disciplina. Iako korijeni njegove misli leže u transcendentalnom tomizmu, primjetan je i utjecaj drugih mislilaca i tradicija kao što su
hermeneutička djela Paula Ricœura, Jacquesa Derride i Hansa-Georga Gadamera, zatim procesne teologije Schuberta Ogdena, te misticizma Simone Weil. Unatoč tom stalnom razvoju interesa, njegov rad se ipak fokusira na teološku metodu i pluralizam, s naglaskom na ulogu tumačenja i hermeneutike u sistematskoj teološkoj misli. Sam Tracy izrazio je žaljenje da je postao široko poznat upravo po takvim metodološkim razmatranjima, smatrajući da se zanemaruje njegov rad na polju teološke refleksije i kristologije.

Svoju prvu knjigu, "Dostignuće Bernarda Lonergana" (, 1970), Tracy piše iz transcendentalne tomističke perspektive, dok se originalniji i upečatljiviji doprinosi javljaju u sljedeća dva djela. Knjigu "Blaženi gnjev za red" (, 1975) karakterizira njegova 'revizionistička' metoda koja centralni zadatak teologije vidi kao kritičku korelaciju između vrijednosti i potraživanja postmodernog ljudskog iskustva odnosno tekstova kršćanske tradicije, a koja razvija panenteističko razumijevanje teologije u metafizičkim kategorijama procesne teologije. U knjizi "Analogijska mašta" (, 1981), njegovom najsistematičnijem djelu, Tracy predstavlja hermeneutičko razumijevanje teologije, usmjereno na utisak klasičnog, koji naglašava značenje i nužan javni karakter sistematske teologije. Tracy je dvije potonje knjige zamislio kao dio trilogije sa završnim djelom o praktičnoj teologiji, no nikad nije završio taj projekt. Njegova sljedeća dva djela, "Pluralitet i dvosmislenost" (, 1987) i "Dijalog s drugačijim" (, 1990), fokusirana su na potrebu međureligijskog dijaloga i artikuliranje kršćanskog razumijevanja Boga primjerenog trenutnom radikalnom pluralističkom kontekstu.

## Opus
* *The Achievement of Bernard Lonergan* (1970), New York: Herder and Herder (disertacija)
* *Blessed Rage for Order: The New Pluralism in Theology* (1975), New York: Seabury Press, 
* *Toward Vatican III: The Work that Needs To Be Done*, koautori: Hans Küng i Johann Baptist Metz (1978), Nijmegen: Concilium; New York: Seabury Press, 
* *The Analogical Imagination: Christian Theology and the Culture of Pluralism* (1981), New York: Crossroad, 
* *Cosmology and Theology*, koautori: Nicholas Lash i Marcus Lefébure (1983), Edinburgh: T. & T. Clark; New York: Seabury Press, 
* *Talking About God: Doing Theology in the Context of Modern Pluralism*, koautor: John Cobb (1983), New York: Seabury Press, 
* *Short History of the Interpretation of the Bible*, koautor: Robert Grant (1984), Philadelphia: Fortress Press, 
* *A Catholic Vision*, koautor: Stephen Happel (1984), Philadelphia: Fortress Press, 
* *Plurality and Ambiguity: hermeneutics, religion, hope* (1987), San Francisco: Harper & Row, 
* *Dialogue with the Other: The Inter-Religious Dialogue* (1990), Louvain: Peeters Press, 
* *On Naming the Present: God, Hermeneutics, and Church* (1994), Maryknoll: Orbis Books; London: SCM Press, 
* *The Fascination of Evil*, koautor: Hermann Häring (1998), Maryknoll: Orbis Books; London: SCM Press, 

## Literatura

*  Breyfogle, Todd; Levergood, Thomas (1994): "Conversation with David Tracy", *Cross Currents*, 44 (3), str. 293-315, 
*  Carmody, John Tully; Carmody, Denise Lardner (1980): *Contemporary Catholic Theology: An Introduction*, San Francisco: Harper & Row, 
*  Holland, Scott (2002): "This Side of God: A Conversation with David Tracy" , *Cross Currents*, 52 (1), str. 54-59, 
*  Jeanrod, Werner G.; Rike, Jennifer L.; ur. (1991): "Bibliography of David Tracy" u *Radical Pluralism and Truth: David Tracy and the Hermeneutics of Religion*, New York: Crossroad Publishing Company, str. 286-293, 
*  Lints, Richard (1993): "The Postpositivist Choice: Tracy or Lindbeck?", *Journal of the Academy of Religion*, 61 (4), str. 655-674, 
*  Lonergan, Bernard Joseph Francis (1963): *Insight: A Study of Human Understanding*, New York: Philosophical Library
*  McCarthy, John P. (1996): "David Tracy" u *A New Handbook of Christian Theologians*, ur. Musser, Donald W.; Price, Joseph L., Nashville: Abingdon Press, str. 468-478, 
*  Peck, Abraham J.; ur. (1982): *Jews and Christians after the Holocaust*, Philadelphia: Fortress Press, 
*  Rike, Jennifer L. (1991): "Introduction: Radical Pluralism and Truth in the Thought of David Tracy" u *Radical Pluralism and Truth: David Tracy and the Hermeneutics of Religion*, ur. Jeanrod, Werner G.; Rike, Jennifer L., New York: Crossroad Publishing Company, str. ix-xxvii, 
*  Sanks, T. Howland (1993): "David Tracy’s Theological Project: An Overview and Some Implications" , *Theological Studies*, 54 (4), str. 698-727, 
*  Troeltsch, Ernst (1990): "What Does ‘Essence of Christianity’ Mean?" u *Writings on Theology and Religion*, ur. Morgan, Robert; Pye, Michael, Louisville: Westminster; John Knox Press, str. 142-163, 

## Vanjske veze
*  David Tracy , University of Chicago Divinity School
*  David Tracy, Boston Collaborative Encyclopedia of Western Theology
*  David Tracy , The Gifford Lectures